Пар ролшуи
**Ролшуи** (*само множина*), (германски: *Rollschuh*) – вид спортска опрема која се носи на нозете и чии два паралелни пара тркалца овозможуваат движење по рамно тло. Постојат и ролшуи кај кои е можно да се извади делот со тркалца и да се претворат во обични чевли, а подоцна повторно да се вратат.

Ролшуите се многу слични со ролерите, но постојат видливи разлики. Ролшуите вообичаено имаат два пара тркалца, додека ролерите имаат тркалца во една линија. Ролшуите даваат подобра потпора, додека ролерите кои обично се потесни и имаат продолжеток вон стапалата, овозможуваат побрзо движење.

Историја
--------

Девојче на ролшуи во 1921 година
Првите лизгалки со тркалца ги патентирал холандскиот виолинист и пронаоѓач Џон Џозеф Мерлин во 1760 година Неговите лизгалки биле лизгалки за мраз кај кои површината за лизгање била заменета со две тркалца кои овозможувале движење (денешни ролери). Мерлин својот изум го претставил на маскенбал во Лондон. Мерлин свирел на виолина додека се движел на ролшуите, па во еден момент изгубил рамнотежа и паднал. Движењето и застанувањето со овие лизгалки било тешко , па не биле популарни. 

Во 1863 година, Џејмс Плимптон од Масачусетс го унапредил Мерлиновиот изум со промена на конфигурацијата на тркалцата, ставил два пара тркалца со различни оски. Ваквите ролшуи биле полесни за управување заради поголемата стабилност која ја давале, па станале исклучително популарни. Врв на популарноста доживеале во триесеттите години на 20 век, а и денешните ролшуи се многу слични со Плимптоновите.

До 1956 година биле користени железни тркалца. После тоа биле воведени гумени кои наскоро биле заменети со пластични. Гумените и денес се користат на ролшуи за натпреварување.

Музејот на историјата на возење на ролшуи се наоѓа во градот Линколн во Небраска.

Возење на ролшуи како спорт
---------------------------

Детаљ од натпревар во хокеј на ролшуи
Возењето на ролшуи во почетокот било вид забава и рекреација, но со порастот на популарноста почнало да прераснува во спорт. Се развиле неколку дисциплини: трки на ролшуи, уметничко ролање и хокеј на ролшуи. Хокејот на ролшуи стекнал огромна популарност во осумдесеттите години, па како показен спорт бил присутен на Олимписките игри во 1992 година во Барселона. Според истражување од 1999 година, бројот на лица кои играле хокеј на ролшуи бил преку 2,5 милиони. Хокејот на ролшуи бил предложен за постојан спорт за Олимписките игри во 2012 и 2016 година, но не поминал. После овие дисциплини се појавиле и две нови: ритмичко-гимнастичко ролање и дерби на ролшуи.

Предности од возењето ролшуи
----------------------------

Според податоците на Здружението за возење ролшуи, возењето ролшуи позитивно влијае на здравјето на корисникот. Возејќи ролшуи лицето изведува аеробик-вежби и согорува 350 калории при брзина од 10 км на час и 600 калории при брзина од 16 км на час. Возењето ролшуи и ролери препорачува и Американското здружение за срце како добар вид вежба која позитивно влијае на работата на срцето.

Галерија
--------

* Реклама за модел од раните години на 20 век кој се користи со обични чевлиРеклама за модел од раните години на 20 век кој се користи со обични чевли
* Млада жена се вози на ролшуи покрај група жени борци за право на глас пред Белата куќа, 1917Млада жена се вози на ролшуи покрај група жени борци за право на глас пред Белата куќа, 1917
* Девојка на ролшуи, 1921Девојка на ролшуи, 1921
* Вообичаен дизајн на ролшуи од 1960-титеВообичаен дизајн на ролшуи од 1960-тите

Наводи
------

1. ↑  *Foot and ankle sports orthopaedics*. Valderrabano, Victor,, Easley, Mark E. Cham, Switzerland. ISBN 3319157345. OCLC 972330993.CS1-одржување: друго (link)
2. ↑  Soho Square Area: Portland Estate: Carlisle House, Soho Square', Survey of London: volumes 33 and 34: St Anne Soho (1966), стр. 73-79. URL:  Архивирано на 23 септември 2011 г.
3. ↑  US-Patent Nummer 37305 from 6. January 1863[*мртва врска*]
4. ↑  Roller Skating Museum
5. ↑  „Roller hockey". Архивирано од изворникот на 05. 04. 2012. Посетено на 14. 09. 2013. Проверете ги датумските вредности во: `|access-date=, |archive-date=` (help)
6. ↑  „Roller Skating Being Considered for Olympics". Архивирано од изворникот на 16. 07. 2011. Посетено на 14. 09. 2013. Проверете ги датумските вредности во: `|accessdate=, |archive-date=` (help)
7. ↑  „Roller Skating Association". Архивирано од изворникот на 5. 09. 2012. Посетено на 14. 09. 2013. Проверете ги датумските вредности во: `|accessdate=, |archive-date=` (help)

Надворешни врски
----------------

|  |  |
| --- | --- |
| Ризница | „Ролшуи" на Ризницата ? |

* "How Rink Rollers Are Made", by George W. Waltz – November 1951 article in *Popular Science* on how roller skates are manufactured
* Court Case Brought by Roller Skating Rinks About Taxes
* History of Roller Skating in Canada
* homepage for USA Roller Sports
* Roller Skating Museum

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4178420-0

 |

 |